**ΟΔΗΓΙΕΣ ΤΗΣ ΔΔΕ ΣΕΡΡΩΝ ΓΙΑ ΥΠΟΨΗΦΙΟΥΣ ΕΚΠΑΙΔΕΥΤΙΚΟΥΣ ΓΕΝΙΚΗΣ ΕΚΠΑΙΔΕΥΣΗΣ**

**ΑΣΕΠ 2ΓΕ/2023 (όλοι οι κλάδοι Γενικής Παιδείας ΠΕ εκτός από τον κλ. ΠΕ79)**

**Κατάταξη με σειρά προτεραιότητας κατά κλάδο και ειδικότητα για την πλήρωση των κενών θέσεων (για μόνιμο διορισμό) εκπαιδευτικών δευτεροβάθμιας Γενικής Εκπαίδευσης καθώς και για την κάλυψη των λειτουργικών αναγκών (για πρόσληψη αναπληρωτών ή ωρομισθίων) των οικείων βαθμίδων εκπαίδευσης**

**ΑΝΑΚΟΙΝΩΣΗ**

**Πρόσκληση υποψήφιων εκπαιδευτικών Γενικής Εκπαίδευσης για την υποβολή δικαιολογητικών στο πλαίσιο της αριθμ.** 2ΓΕ/2023 (ΦΕΚ 4/τ. Προκ. ΑΣΕΠ/20-02-2023) **Προκήρυξης του Ανώτατου Συμβουλίου Επιλογής Προσωπικού** (ΣΥΝΗΜΜΕΝΟ ΑΡΧΕΙΟ)**.**

Από το Υπουργείο Παιδείας και Θρησκευμάτων ανακοινώνεται ότι με την αριθμ. 26079/Ε1/07-03-2023 (ΑΔΑ: 90ΝΜ46ΜΤΛΗ-052) πρόσκληση (ΣΥΝΗΜΜΕΝΟ ΑΡΧΕΙΟ), καλούνται οι εκπαιδευτικοί κλάδων **ΠΕ01, ΠΕ02, ΠΕ03, ΠΕ04, ΠΕ05, ΠΕ06, ΠΕ07, ΠΕ08, ΠΕ11, ΠΕ33, ΠΕ34, ΠΕ40, ΠΕ41, ΠΕ78, ΠΕ80, ΠΕ81, ΠΕ82, ΠΕ83, ΠΕ84, ΠΕ85, ΠΕ86, ΠΕ87, ΠΕ88, ΠΕ89, ΠΕ90 και ΠΕ91** οι οποίοι πρόκειται να υποβάλουν ηλεκτρονική αίτηση συμμετοχής στην αριθμ. 2ΓΕ/2023 (ΦΕΚ 4/τ. Προκ. ΑΣΕΠ/20-02-2023**)** (ΣΥΝΗΜΜΕΝΟ ΑΡΧΕΙΟ)να υποβάλουν, στην καρτέλα «Επικαιροποίηση Φακέλου» του ηλεκτρονικού τους φακέλου στο ΟΠΣΥΔ, ηλεκτρονικό αίτημα επικαιροποίησης των στοιχείων που εμφανίζονται σε αυτόν μεταφορτώνοντας τα απαραίτητα κατά περίπτωση δικαιολογητικά.

**Προθεσμία υποβολής ηλεκτρονικών αιτήσεων συμμετοχής στο ΑΣΕΠ (**[**www.asep.gr**](http://www.asep.gr)**) :**

**Από Τρίτη 07/03/2023 και ώρα 08:00 έως Παρασκευή 31/03/2023 και ώρα 14:00**

**Προθεσμία ηλεκτρονικής υποβολής αιτήματος/μεταφόρτωσης δικαιολογητικών:**

**Από Τετάρτη 08/03/2023 και ώρα 08:00 έως Δευτέρα 03/04/2023 και ώρα 15:00**

και ειδικότερα, η πρόσβαση στις κατά περίπτωση δυνατότητες της καρτέλας «Επικαιροποίηση Φακέλου» του ηλεκτρονικού φακέλου του υποψηφίου στο ΟΠΣΥΔ θα παρέχεται, βάσει του λήγοντος ψηφίου του ΑΦΜ του, ως κάτωθι:

|  |  |
| --- | --- |
| **ΑΦΜ που λήγουν σε:** | **Ημερομηνίες** |
| *1 και 2* | *8 Μάρτιου (ώρα 08:00) έως 12 Μαρτίου (ώρα 23:59) 2023* |
| *3 και 4* | *12 Μαρτίου (ώρα 00:00) έως 16 Μαρτίου (ώρα 23:59) 2023* |
| *5 και 6* | *16 Μαρτίου (ώρα 00:00) έως 20 Μαρτίου (ώρα 23:59) 2023* |
| *7 και 8* | *20 Μαρτίου (ώρα 00:00) έως 24 Μαρτίου (ώρα 23:59) 2023* |
| *9 και 0* | *24 Μαρτίου (ώρα 00:00) έως 28 Μαρτίου (ώρα 23:59) 2023* |
| *ΟΛΑ ΤΑ ΑΦΜ* | *29 Μαρτίου (ώρα 00:00) έως 3 Απριλίου (ώρα 15:00) 2023* |

**Οι υποψήφιοι καλούνται να ακολουθήσουν τα παρακάτω βήματα:**

1. Να εγγραφούν (όσοι δεν έχουν ηλεκτρονικό φάκελο στον ΟΠΣΥΔ) ως χρήστες στο Ο.Π.ΣΥ.Δ. (<https://opsyd.sch.gr/>) αναζητώντας το σχετικό Εγχειρίδιο Εγγραφής και Σύνδεσης Χρήστη (ΣΥΝΗΜΜΕΝΟ ΑΡΧΕΙΟ) .
2. Να **μελετήσουν προσεκτικά** την υπ’ αρ. 2ΓΕ/2023 (**ΦΕΚ 4/τ. Προκ. ΑΣΕΠ/20-02-2023)** Προκήρυξη του ΑΣΕΠ (ΣΥΝΗΜΜΕΝΟ ΑΡΧΕΙΟ)και την υπ’ αριθμ. 26079/Ε1/07-03-2023 (ΑΔΑ: 90ΝΜ46ΜΤΛΗ-052) Πρόσκληση του ΥΠΑΙΘ (ΣΥΝΗΜΜΕΝΟ ΑΡΧΕΙΟ)και να επικεντρωθούν στα τυπικά και γενικά προσόντα που οι ίδιοι κατέχουν.
3. Να εκδώσουν παράβολο τριών (3) Ευρώ, μέσω της εφαρμογής ηλεκτρονικού παραβόλου ( e-paravolo) ([www.gsis.gr](http://www.gsis.gr) ) και να καταβάλουν το αντίτιμο μέχρι την υποβολή της ηλεκτρονικής αίτησής τους, άλλως η αίτηση δεν οριστικοποιείται.
4. Να συμπληρώσουν, να υποβάλουν και να **οριστικοποιήσουν** την ηλεκτρονική αίτηση συμμετοχής στο ΑΣΕΠ, αποκλειστικά μέσω του διαδικτυακού τόπου ([www.asep.gr](http://www.asep.gr)). Η ηλεκτρονική αίτηση συμπληρώνεται σύμφωνα με τις ΓΕΝΙΚΕΣ ΟΔΗΓΙΕΣ ΣΥΜΠΛΗΡΩΣΗΣ ΗΛΕΚΤΡΟΝΙΚΩΝ ΑΙΤΗΣΕΩΝ που αναφέρονται στο παράρτημα Δ΄ της 2ΓΕ/2023 Προκήρυξης [του ΑΣΕΠ](http://www.et.gr/idocs-nph/search/pdfViewerForm.html?args=5C7QrtC22wFqnM3eAbJzrXdtvSoClrL8QOHhv6y7tVntIl9LGdkF5_2sHZytA1Y08knBzLCmTXKaO6fpVZ6Lx3UnKl3nP8NxdnJ5r9cmWyIq-BTkXB0ftEAEhATUkJb0x1LIdQ163nV9K--td6SIubws7OxnAN3D0cx3JLMieHQIy91DbsOZiMflKY1QviEf)(ΦΕΚ 4/τ. Προκ. ΑΣΕΠ/20-02-2023) (ΣΥΝΗΜΜΕΝΟ ΑΡΧΕΙΟ).
5. Να υποβάλουν βάσει της αριθμ. 26079/Ε1/07-03-2023 (ΑΔΑ: 90ΝΜ46ΜΤΛΗ-052) πρόσκλησης του ΥΠΑΙΘ (ΣΥΝΗΜΜΕΝΟ ΑΡΧΕΙΟ) (κατά περίπτωση λήγοντος ψηφίου ΑΦΜ) και του Εγχειριδίου Υποβολής Δικαιολογητικών (ΣΥΝΗΜΜΕΝΟ ΑΡΧΕΙΟ), στην καρτέλα «Επικαιροποίηση Φακέλου» του ηλεκτρονικού τους φακέλου στο ΟΠΣΥΔ, ηλεκτρονικό αίτημα επικαιροποίησης των στοιχείων που εμφανίζονται σε αυτόν μεταφορτώνοντας τα απαραίτητα κατά περίπτωση δικαιολογητικά. Επισημαίνουμε ότι στοιχεία τα οποία εμφανίζονται **ορθώς καταχωρισμένα και επικυρωμένα** στον ηλεκτρονικό φάκελο των υποψηφίων στο ΟΠΣΥΔ δεν χρήζουν επικαιροποίησης και, ως εκ τούτου, δεν απαιτείται η υποβολή σχετικού αιτήματος και η μεταφόρτωση δικαιολογητικών από μέρους των υποψηφίων.

Για τον υπολογισμό της προϋπηρεσίας οι υποψήφιοι μπορούν να χρησιμοποιούν τη Βοηθητική φόρμα Υπολογισμού προϋπηρεσίας / Για Αναπληρωτές και Ωρομίσθιους της ΔΔΕ ΣΕΡΡΩΝ <http://srv-dide.ser.sch.gr/didenew/?page_id=15587>

**Για τυχόν θέματα που αφορούν στα τυπικά προσόντα ένταξης σε κλάδο ή/και τις προϋποθέσεις ένταξης στους αξιολογικούς πίνακες Γενικής Εκπαίδευσης Α΄ του Ν.4589/2019, και μόνο αυτά, οι υποψήφιοι ανάλογα με τον κλάδο τους, έχουν τη δυνατότητα να απευθύνονται στα τηλέφωνα που αναφέρονται στην αρχική σελίδα της αριθμ. 26079/Ε1/07-03-2023 (ΑΔΑ: 90ΝΜ46ΜΤΛΗ-052) πρόσκλησης του ΥΠΑΙΘ** (ΣΥΝΗΜΜΕΝΟ ΑΡΧΕΙΟ)**.**

**Για τεχνικής φύσεως θέματα όσον αφορά στη μεταφόρτωση δικαιολογητικών στο ΟΠΣΥΔ, οι υποψήφιοι μπορούν να αποστέλλουν ηλεκτρονικό μήνυμα στο: opsydhelp@minedu.gov.gr**

**Τονίζουμε ότι όλη η διαδικασία διενεργείται εξολοκλήρου με ηλεκτρονικό τρόπο και την ευθύνη συμπλήρωσης της ηλεκτρονικής αίτησης και της υποβολής δικαιολογητικών στο ΟΠΣΥΔ φέρει αποκλειστικά ο/η υποψήφιος/α.**